
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 97 

5 Μαρτίου 2008 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Περιβάλλοντος, Χωροταξίας και Δημοσίων 

Έργων .2 

» Εθνικής Παιδείας και Θρησκευμάτων. 3 

» Μεταφορών και Επικοινωνιών. 4 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Αριθμ. 1022925 /1116/0006Α 

Τροποποίηση της υπ’ αριθμ. 1006656/1100/0006Α/ 
22.1.2007(ΦΕΚ 34/ΥΟΔΔ/2007) απόφασης του Υπουρ¬ 
γού Οικονομίας και Οικονομικών, όπως αυτή τρο¬ 
ποποιήθηκε και ισχύει, περί ορισμού μελών της 
Γνωμοδοτικής Επιτροπής Παροχής Διευκολύνσε¬ 
ων Τμηματικής Καταβολής Ληξιπρόθεσμων οφει¬ 
λών προς το Δημόσιο (παρ. 1 του άρθρου 15 του ν. 
2648/1998, όπως αυτό αντικαταστάθηκε με την περ. 
1 της παρ. 4 του άρθρου 11 του ν. 2873/2000 - ΦΕΚ 
285Α', με την παρ. 5 του άρθρου 29 του ν. 3296/2004 
- ΦΕΚ 253Α' και με την παρ. 2 του άρθρου 17 του ν. 
3522/2006 - ΦΕΚ 276Α. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του π.δ. 284/1988 «Οργανισμός του 
Υπουργείου Οικονομικών» (ΦΕΚ 128 Α'). 

β) Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών, στο 
Υπουργείο Οικονομίας και Οικονομικών». 

γ) Του άρθρου 14 του ν. 2648/1998 «Ρυθμίσεις δασμολο¬ 
γικού και φορολογικού περιεχομένου, τροποποίηση του 
Κώδικα Φορολογικής Δικονομίας και άλλες διατάξεις» 
και της παρ. 1 του άρθρου 15 του ίδιου ως άνω νόμου, 
όπως αυτή αντικαταστάθηκε: 

α) με την περ. 1 της παρ. 4 του άρθρου 11 του ν. 
2873/2002 (ΦΕΚ 285 Α'), β) με την παρ. 5 του άρθρου 29 


του ν. 3296/2004 (ΦΕΚ 253 Α') «Φορολογία Εισοδήματος 
φυσικών και νομικών προσώπων, φορολογικοί έλεγχοι 
και άλλες διατάξεις» και γ) με την παρ. 2 του άρθρου 17 
του ν. 3522/2006 (ΦΕΚ 276 Α') «Μεταβολές στη φορολο¬ 
γία εισοδήματος, απλουστεύσεις στον Κώδικα Βιβλίων 
και Στοιχείων και άλλες διατάξεις». 

δ) Του άρθρου 19 του ν. 1599/1986 (ΦΕΚ 75 Α') «Σχέ¬ 
σεις Κράτους - Πολίτη, καθιέρωση νέου τύπου δελτίου 
ταυτότητας και άλλες διατάξεις», όπως τροποποιήθηκε 
και κωδικοποιήθηκε με τις διατάξεις του ν. 2690/1999 
(ΦΕΚ 45Α'). 

ε) Της περ. γ' παρ. 2 του άρθρου 17 του ν. 3205/2003 
(ΦΕΚ 297Α'). 

στ) Της παρ. 16 του άρθρου 4 του ν. 2390/1996 (ΦΕΚ 
54Α') «Μεταρρυθμίσεις στο αντικειμενικό σύστημα Φο¬ 
ρολογίας εισοδήματος και άλλες διατάξεις». 

2. Την υπ’ αριθμ. 1006656/1100/0006Α/22.1.2007 (ΦΕΚ 
34/ΥΟΔΔ/2ΘΘ7) απόφαση του Υπουργού Οικονομίας και 
Οικονομικών «Ορισμός μελών της Γνωμοδοτικής Επιτρο¬ 
πής Παροχής Διευκολύνσεων Τμηματικής Καταβολής 
Ληξιπρόθεσμων οφειλών προς το Δημόσιο (παρ. 1 του 
άρθρου 15 του ν. 2648/1998, όπως αυτό αντικαταστά- 
θηκε με την περ. 1 της παρ. 4 του άρθρου 11 του ν. 
2873/2000 - ΦΕΚ 285 Α', με την παρ. 5 του άρθρου 29 
του ν. 3296/2004 - ΦΕΚ 253 Α' και με την παρ. 2 του 
άρθρου 17 του ν. 3522/2006 - ΦΕΚ 276 Α')», όπως αυτή 
τροποποιήθηκε και ισχύει. 

3. Το υπ’ αριθμ. 1112325/9174/0016/22.11.2007 έγγραφο 
της Διεύθυνσης Είσπραξης Δημόσιων Εσόδων και τη 
συνημμένη σε αυτό αίτηση του υπαλλήλου Παντελή 
Φασούλη. 

4. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος των 
πιστώσεων του Προϋπολογισμού του Υπουργείου Οικο¬ 
νομίας και Οικονομικών, αποφασίζουμε: 

I. Τροποποιούμε την υπ’ αριθμ. 1006656/1100/0006Α/ 
22.1.2007 (ΦΕΚ 34/ΥΟΔΔ/20Θ7) απόφασή μας, όπως 
αυτή τροποποιήθηκε και ισχύει, περί ορισμού μελών 
της Γ νωμοδοτικής Επιτροπής Παροχής Διευκολύνσεων 
Τμηματικής Καταβολής Ληξιπρόθεσμων οφειλών προς 
το Δημόσιο (παρ. 1 του άρθρου 15 του ν. 2648/1998, 
όπως αυτό αντικαταστάθηκε με την περ. 1 της παρ. 4 

του άρθρου 11 του ν. 2873/2000 - ΦΕΚ 285 Α' με την 
παρ. 5 του άρθρου 29 του ν. 3296/2004 - ΦΕΚ 253 Α' 
και με την παρ. 2 του άρθρου 17 του ν. 3522/2006 - ΦΕΚ 
276 Α'), ως εξής: 

Αντικαθιστούμε τον υπό στοιχείο α' της παρ.2 της 
παραπάνω απόφασης εισηγητή της επιτροπής αυτής 
Παντελή Φασούλη (ύστερα από αίτησή του) και την 
αναπληρώτριά του Στρατηγούλα Σαμπατακάκη και ορί¬ 
ζουμε στη θέση αυτών, για το υπόλοιπο της θητείας 
της επιτροπής, τους παρακάτω: 

«α) Στρατηγούλα Σαμπατακάκη, υπάλληλο με βαθμό 
Α', του κλάδου ΠΕ Εφοριακών, που υπηρετεί στη Διεύ¬ 
θυνση Είσπραξης Δημόσιων Εσόδων, με αναπληρώτρια 
την Μαρία Στυμφαλιάδου, υπάλληλο με βαθμό Δ', του 
κλάδου ΠΕ Εφοριακών, που υπηρετεί στην ίδια Διεύ¬ 
θυνση». 

II. Κατά τα λοιπά ισχύει η υπ’ αριθμ. 1006656/1100/ 
0006Α/22.1.2007 (ΦΕΚ 34/ΥΟΔΔ) απόφασή μας, όπως 
τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2008 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθμ. 533/0051 

Σύσταση ελεγκτικής ομάδας για τη διενέργεια ελέγ¬ 
χου σε πράξεις του ΕΠ Υγεία - Πρόνοια 2000-2006, 
που συγχρηματοδοτείται από το ΕΚΤ, στο πλαίσιο 
του Γ' ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Τις διατάξεις του άρθρου 25 παρ. 1 του ν. 3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ 210 Α'). 

3. Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1948). 

4. Την υπ’ αριθμ. 10536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Α' 302). 

5. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση 
της υπ’ αριθμ. 10536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ.» (Α.302)» 
(ΦΕΚ Β' 792). 

6. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 


αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β' 
879). 

7. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

8. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2008. 

9. Το Ετήσιο Πρόγραμμα Τεχνικής Βοήθειας της Ε.Δ.ΕΛ. 
για το έτος 2008. 

10. Την ανάγκη διενέργειας ουσιαστικού ελέγχου στο 
ΕΠ Υγεία - Πρόνοια 2000-2006, όπως αναφέρεται στο 
θέμα. 

11. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1440 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του ΕΠ Υγεία - Πρό¬ 
νοια 2000-2006, στο πλαίσιο του Γ' ΚΠΣ. 

2. Μέλη της ελεγκτικής ομάδας ορίζονται οι παρακά¬ 
τω υπάλληλοι της 51ης Δ/νσης Προγραμματισμού και 
Ελέγχων του Γ.Λ.Κ.: 

• Καρκαβίτσας Γεώργιος, του κλάδου ΠΕ Δημοσιονο¬ 
μικών, ως συντονιστής, 

• Φλωρέντζου Μαργαρίτα, του κλάδου ΠΕ Δημοσιο¬ 
νομικών και 

• Θωμαδάκης Δημήτριος, του κλάδου ΠΕ Δημοσιο¬ 
νομικών. 

3. Ειδικότερα θα ελεγχθούν: 

α) Η Ειδική Υπηρεσία Διαχείρισης του ΕΠ Υγεία - Πρό¬ 
νοια 2000-2006, όσον αφορά στο σύστημα διαχείρισης 
και ελέγχου πράξεων ΕΚΤ, σε συνέχεια προηγουμέ¬ 
νων ελέγχων της ΕΔΕΑ, καθώς και ως Τελικός Δικαι¬ 
ούχος (ΤΔ) σε πράξεις Τεχνικής Βοήθειας του Μέτρου 
5.1 «Υποστήριξη εφαρμογής του Ε.Π.» και συγκεκριμένα 
στο υποέργο 30 «Μελέτη σχεδιασμού νέου συστήμα¬ 
τος προμηθειών για το ΕΣΥ» της πράξης «Μελέτες και 
Εμπειρογνωμοσύνες» με κωδικό ΟΠΣ 69731. 

β) Η Διεύθυνση Εκπαίδευσης και Έρευνας του Υπουρ¬ 
γείου Υγείας και Κοινωνικής Αλληλεγγύης, ως προς το 
σύστημα διαχείρισης και ελέγχου πράξεων ΕΚΤ, σε συ¬ 
νέχεια προηγούμενου ελέγχου, καθώς και ως Τελικός 
Δικαιούχος του έργου «Συνεχιζόμενη Κατάρτιση Επαγ- 
γελματιών Πρόνοιας 2004», ενταγμένου στο Μέτρο 4.2 
«Ανάπτυξη ανθρώπινου δυναμικού του τομέα πρόνοιας» 
με κωδικό ΟΠΣ 89461 και συγκεκριμένα τα υποέργα 1 
έως 9, που υλοποίησε ο Ανάδοχος «Κέντρο Περίθαλψης 
Παίδων “ΑΓ. ΔΗΜΗΤΡΙΟΣ”». 

γ) Το Ψυχιατρικό Νοσοκομείο Πέτρας Ολύμπου 
(Ψ.Ν.Π.Ο.), ως προς το σύστημα διαχείρισης και ελέγχου 
πράξεων ΕΚΤ, καθώς και ως Τελικός Δικαιούχος των 
έργων «Κέντρο Ημέρας «Οι Τέσσερις Εποχές», για άτομα 
με ψυχικές διαταραχές στο Δήμο Κατερίνης» ενταγμέ- 
νου στο Μέτρο 2.3 « Ενέργειες πρόληψης-ενίσχυσης 
της κοινωνικής αλληλεγγύης και κοινωνικοοικονομικής 
επανένταξης» με κωδικό ΟΠΣ 90917 και «Κατάρτιση 
προσωπικού για τη λειτουργία ξενώνα για κοινοτική 
ένταξη/παραμονή ψυχιατρικών ασθενών του Ψ.Ν.Π.Ο.» 
ενταγμένου στο Μέτρο 2.4 «Κατάρτιση προσωπικού για 

τη στήριξη της αποασυλοποίησης της κοινωνικοοικονο¬ 
μικής επανένταξης και της συνεχούς υποστήριξης» με 
κωδικό ΟΠΣ 114129. 

4. Ο έλεγχος θα διενεργηθεί κατά το χρονικό διάστη¬ 
μα από 20 έως και 21.3.2008 στην Αθήνα, από 23 έως και 
29.3.2008 στους Νομούς Πιερίας και Θεσσαλονίκης. 

5/Εργο της ελεγκτικής ομάδας είναι ο έλεγχος του 
συστήματος διαχείρισης και ελέγχου, σε επίπεδο ΔΑ 
και των παραπάνω ΤΔ, όσον αφορά στο ΕΚΤ, μέσω των 
επιλεγμένων πράξεων και ειδικότερα : 

α. Η διαπίστωση της ύπαρξης επαρκούς διαδρομής 
ελέγχου. 

β. Η διαπίστωση της ορθής διαχείρισης του Επιχ. Προ¬ 
γράμματος σε σχέση με τις ελεγχόμενες πράξεις από τη 
Διαχειριστική Αρχή, καθώς και η αποτελεσματική εκτέ¬ 
λεση των πράξεων από τους Τελικούς Δικαιούχους. 

γ. Η πορεία υλοποίησης των πράξεων, σύμφωνα με 
τις εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου κ.λπ. Επίσης, 
κατά τη διάρκεια του ελέγχου πιθανόν να ελεγχθούν και 
άλλα έργα/υποέργα, που εκτελούν οι παραπάνω τελικοί 
δικαιούχοι, στο πλαίσιο του ΕΚΤ. 

6. Μετά το πέρας του ελέγχου θα συνταχθεί έκθεση 
με τα αποτελέσματα του ελέγχου, που θα υποβληθεί 
εντός προθεσμίας τριών (3) μηνών, στη Διεύθυνση Προ¬ 
γραμματισμού και Ελέγχων του Γενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 6 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας, για τις ανάγκες του ελέγχου, με 
οποιοδήποτε μεταφορικό μέσο. 

9. Η εκτός έδρας αποζημίωση, τα έξοδα μετακίνησης 
και διανυκτέρευσης των μελών της ελεγκτικής ομάδας 
θα καλυφθούν σύμφωνα με την υπό στοιχείο 7 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2008 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΛΕΤΣΙΟΣ 


Αριθμ. 534/0051 

Σύσταση ελεγκτικής ομάδας για τη διενέργεια ελέγ¬ 
χου στο Ε.Π. ΑΝΤΑΓΩΝΙΣΤΙΚΟΤΗΤΑ, σε πράξεις που 
συγχρηματοδοτούνται από το ΕΚΤ, στο πλαίσιο του 
Γ ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α' 251), όπως τροπο¬ 
ποιήθηκε με το άρθρο 23 του ν. 3148/2003 (ΦΕΚ Α' 136). 

2. Τις διατάξεις του άρθρου 25 παρ. 1 του ν. 3492/2006 
«Οργάνωση συστήματος ελέγχου για τη διασφάλιση 


της χρηστής δημοσιονομικής διαχείρισης του Κρατικού 
Προϋπολογισμού φορέων και άλλες διατάξεις» (ΦΕΚ 
210 Α). 

3. Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1948). 

4. Την υπ’ αριθμ. 1Θ536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Α' 302). 

5. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση 
της υπ’ αριθμ. 1Θ536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ. (Α' 302)» 
(ΦΕΚ Β' 792). 

6. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β' 
879). 

7. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

8. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ) για το έτος 2008. 

9. Το Ετήσιο Πρόγραμμα Τεχνικής Βοήθειας της ΕΔΕΑ 
για το έτος 2008. 

10. Την ανάγκη διενέργειας ουσιαστικού ελέγχου στο 
ΕΠ Ανταγωνιστικότητα, σε δράσεις ΕΚΤ, όπως αναφέ- 
ρεται στο θέμα. 

11. Το γεγονός ότι από τις διατάξεις αυτής της απόφα¬ 
σης προκαλείται δαπάνη 600 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Επιχειρησιακού 
Προγράμματος «ΑΝΤΑΓΩΝΙΣΤΙΚΟΤΗΤΑ», στο πλαίσιο 
του Γ' ΚΠΣ. 

2. Μέλη της ελεγκτικής ομάδας ορίζονται οι παρακά¬ 
τω υπάλληλοι της 51ης Δ/νσης Προγραμματισμού και 
Ελέγχων του Γ.Λ.Κ.: 

Χρονόπουλος Γεώργιος, ΠΕ Δημοσιονομικών 

Πυρόβολος Νικόλαος, ΠΕ Δημοσιονομικών 

Συντονιστής της ελεγκτικής ομάδας ορίζεται ο Χρο¬ 
νόπουλος Γ εώργιος. 

3. Ο έλεγχος θα διενεργηθεί κατά το χρονικό διάστη¬ 
μα από 26.3.2008 έως και 1.4.2008 (5 εργάσιμες ημέρες). 
Ειδικότερα θα ελεγχθούν: 

α) Η εταιρεία «Εθνικό Σύστημα Διαπίστευσης Α.Ε.», ως 
προς το σύστημα διαχείρισης και ελέγχου πράξεων ΕΚΤ 
και ως τελικός δικαιούχος του έργου με τίτλο «Κατάρτι¬ 
ση των στελεχών του ΕΣΥΔ που εντάχθηκε στο μέτρο 
8.2 του ΕΠ» με κωδ. ΟΠΣ 102538. 

β) Το ΚΕΚ ΕΕΔΕ, ως ανάδοχος του υποέργου με α/α 
1 του παραπάνω έργου με κωδ. ΟΠΣ 102538. 

γ) Η Γενική Γραμματεία Έρευνας και Τεχνολογίας 
(ΓΓΕΤ) του Υπουργείου Ανάπτυξης, ως τελικός δικαι¬ 
ούχος του έργου/υποέργου με τίτλο «Δίκτυο Γυναικών 
Ερευνητριών, ΠΕΡΙΚΤΙΟΝΗ» που εντάχθηκε στο μέτρο 
8.3 του ΕΠ με κωδ. ΟΠΣ 87507. 

δ) Ο ΟΤΕΚ (Σχολές Τουριστικής Εκπαίδευσης), ως τε¬ 
λικός δικαιούχος του έργου με τίτλο «Προώθηση πιλοτι¬ 
κών εφαρμογών των νέων προγραμμάτων τμημάτων ΙΕΚ 
Ορεινού τουρισμού -Συνοδός βουνού ΟΤΕΚ» που εντά¬ 
χθηκε στο μέτρο 8.1 του ΕΠ με κωδ. ΟΠΣ 102590. Από τα 
τέσσερα υποέργα του έργου θα ελεγχθεί το υποέργο 
με α/α 1 που αφορά τη Περιφέρεια Θεσσαλίας. 

Ο έλεγχος μπορεί να επεκταθεί και σε άλλα έργα ή 
υποέργα, εφόσον κατά τη διάρκεια αυτού, κατά τη κρίση 
της ελεγκτικής ομάδας, απαιτηθεί. 

4. Έργο της ελεγκτικής ομάδας είναι ο έλεγχος του 
συστήματος διαχείρισης και ελέγχου, όσον αφορά στο 
ΕΚΤ, μέσω των επιλεγμένων πράξεων και ειδικότερα : 

α. Η διαπίστωση της ύπαρξης επαρκούς διαδρομής 
ελέγχου. 

β. Η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις, καθώς και 
η αποτελεσματική εκτέλεση των πράξεων από τον ΤΔ. 

γ. Η πορεία υλοποίησης των πράξεων, σύμφωνα με 
τις εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών. 

ε. Η υλοποίηση του φυσικού αντικειμένου των πράξεων. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών (3) μηνών, με τα αποτελέσματα 
του ελέγχου, που θα υποβληθεί στη Διεύθυνση Προ¬ 
γραμματισμού και Ελέγχων του Γενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 6 του προοιμίου 
απόφαση, αποζημίωση. 

7. Η παρούσα αποτελεί και έγκριση μετακίνησης της 
ελεγκτικής ομάδας, για τις ανάγκες του ελέγχου, με 
οποιοδήποτε μεταφορικό μέσο. 

8. Η εκτός έδρας αποζημίωση, τα έξοδα μετακίνησης 
και διανυκτέρευσης των μελών της ελεγκτικής ομάδας 
θα καλυφθούν σύμφωνα με την υπό το στοιχείο 7 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2008 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΛΕΤΣΙΟΣ 


Αριθμ. 535/ΓΟ051 

Σύσταση ελεγκτικής ομάδας για τη διενέργεια ελέγχου, 
στο Επιχειρησιακό Πρόγραμμα Ανταγωνιστικότητα, 
σε πράξεις που συγχρηματοδοτούνται από το ΕΚΤ, 
στο πλαίσιο του Γ' ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 


Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Τις διατάξεις του άρθρου 25 παρ. 1 του ν. 3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ 210Α'). 

3. Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1948). 

4. Την υπ’ αριθμ. 10536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.». 
(ΦΕΚ Α' 302). 

5. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση της 
υπ’ αριθμ. 10536/ΔΙΟΕ/291/10.3.2006 απόφασης του Υπουρ¬ 
γού Οικονομία και Οικονομικών «Μεταβίβαση αρμοδιοτή¬ 
των και εξουσιοδότηση υπογραφής «Με εντολή Υπουρ¬ 
γού» στους Γ ενικούς Γ ραμματείς κλπ.» (ΦΕΚ Β' 792). 

6. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 879). 

7. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ Β' 310). 

8. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2008. 

9. Το Ετήσιο Πρόγραμμα Τεχνικής Βοήθειας της ΕΔΕΑ, 
για το έτος 2008. 

10. Την ανάγκη διενέργειας ουσιαστικού ελέγχου στο 
ΕΠ Ανταγωνιστικότητα, σε πράξεις ΕΚΤ, όπως αναφέ- 
ρεται στο θέμα. 

11. Το γεγονός ότι από τις διατάξεις αυτής της από¬ 
φασης προκαλείται δαπάνη 900 €, για την αμοιβή των 
ελεγκτών, πλέον εργοδοτικών εισφορών, η οποία θα 
καλυφθεί από το Πρόγραμμα Τεχνικής Βοήθειας της 
ΕΔΕΑ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του ΕΠ ΑΝΤΑΓΩΝΙ¬ 
ΣΤΙΚΟΤΗΤΑ (ΕΠΑΝ), στο πλαίσιο του Γ' ΚΠΣ. 

2. Μέλη της ελεγκτικής ομάδας ορίζονται οι εξής: 

• Χειλάκου Βασιλική, υπάλληλος κλάδου ΠΕ Δημοσι¬ 
ονομικών, της 51ης Διεύθυνσης Προγραμματισμού και 
Ελέγχων, ως συντονίστρια, 

• Βερβέρη Αργυρή, υπάλληλος κλάδου ΠΕ Πληρο¬ 
φορικής, της 51ης Διεύθυνσης Προγραμματισμού και 
Ελέγχων, 

• Μπουλιγαράκη Αναστασία, υπάλληλος κλάδου ΠΕ 
Δημοσιονομικών, της 51ης Διεύθυνσης Προγραμματι¬ 
σμού και Ελέγχων. 

3. Ο έλεγχος θα διενεργηθεί από 26.3.2008 μέχρι 
28.3.2008 και από 31.3.2008 μέχρι 1.4.2008, στην Αθήνα. 
Συγκεκριμένα θα ελεγχθούν: 

• Το Υπουργείο Τουριστικής Ανάπτυξης, ως προς το 
Σύστημα Διαχείρισης, Παρακολούθησης και Ελέγχου πρά- 

ξεων ΕΚΤ και ως ΤΔ της πράξης με κωδ. ΟΠΣ114017 «Πρό¬ 
γραμμα συμπληρωματικής εκπαίδευσης για εργαζόμενους, 
εποχιακά ανέργους και επιχειρηματίες στον τουρισμό, με 
στόχο την αναβάθμιση των γνώσεών τους», καθώς και τα 
ΚΕΚ ΔΗΜΗΤΡΑ και ΜΑ3ΤΕΒ ΚΕΚ, ως ανάδοχοι των υπο- 
έργων 3 και 4 της υπό έλεγχο πράξης, αντίστοιχα. 

• Η Γενική Γραμματεία Τουρισμού, ως προς το Σύστη¬ 
μα Διαχείρισης, Παρακολούθησης και Ελέγχου πράξεων 
ΕΚΤ και ως ΤΔ της πράξης με κωδ. ΟΠΣ 73295 «Δημο¬ 
σιότητα για δράσεις εκπαίδευσης και κατάρτισης στον 
Τουρισμό» (Υποέργα 2 και 3). 

Ο έλεγχος μπορεί να επεκταθεί και σε άλλα έργα/ 
υποέργα, εφ’ όσον κατά τη διάρκεια αυτού απαιτηθεί, 
κατά την κρίση της ελεγκτικής ομάδας. 

4. Έργο της Ελεγκτικής Ομάδας είναι ο έλεγχος του 
συστήματος διαχείρισης και ελέγχου, μέσω των ανω¬ 
τέρω επιλεγμένων πράξεων και ειδικότερα: 

• Η διαπίστωση της ύπαρξης επαρκούς διαδρομής 
ελέγχου. 

• Η διαπίστωση της ορθής διαχείρισης του Προγράμ¬ 
ματος σε σχέση με τις ελεγχόμενες πράξεις, καθώς και η 
αποτελεσματική εκτέλεση των πράξεων από τους ΤΔ. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πράξεων. 

5. Μετά το πέρας του ελέγχου θα συνταχθεί έκθεση 
που θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την 
περαίωση του ελέγχου, για εισήγηση στην Επιτροπή 
Δημοσιονομικού Ελέγχου (ΕΔΕΑ) και έγκριση. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 6 του προοιμίου απόφαση. 

7. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο, 
για τις ανάγκες του ελέγχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2008 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΛΕΤΣΙΟΣ 

- ♦ - 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

( 2 ) 

Αριθμ. ΚΑ/ΦΜ 04ΘΣ 0 0/ΠΡ1/11024 
Συγκρότηση Επιτροπής Διαγωνισμού για την ανάθεση 
της μελέτης «Μελέτη διαμόρφωσης ειδικών χώρων 
και εξοπλισμού ελέγχου - στάθμευσης οχημάτων 
μεταφοράς επικινδύνων φορτίων στον αυτοκινητό¬ 
δρομο Π.Α.Θ.Ε.» του Μέτρου 9.2. Αριθμός ενάριθμου 
έργου: 2006ΣΜ07130033 της ΣΑΜ0713. 

Ο ΓΕΝΙΚΟΣ ΓΡΑΜΜΑΤΕΑΣ ΥΠΟΥΡΓΕΙΟΥ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του π.δ. 63/2005 (ΦΕΚ 98Α722.4.2005) «Κωδικοποίηση 


της Νομοθεσίας για την Κυβέρνηση και τα Κυβερνητικά 
Οργανα». 

2. Του π.δ. 69/1988 «Για τον Οργανισμό της Κεντρικής 
Υπηρεσίας της Γ.Γ.Δ.Ε.» (ΦΕΚ 28Α/16.2.1988), των τροπο- 
ποιητικών/συμπληρωματικών του π.δ. 340/1990,293/1991, 
335/1992 και 167/1992, καθώς και των σχετικών εγκυκλίων 
εφαρμογής τους. 

3. Του π.δ. 102/2000 (ΦΕΚ 99Α'/17.3.2000) «Περί συστά- 
σεως Ειδικής Υπηρεσίας ΔημοσίωνΈργων για τη μελέ¬ 
τη και κατασκευή της Εθνικής Οδού Πάτρας - Αθηνών 
- Θεσ/νίκης - Ευζώνων» (ΕΥΔΕ - ΑΥΤΟΚΙΝΗΤΟΔΡΟΜΟΣ 
ΠΑΘΕ)», με το οποίο τροποποιήθηκαν τα π.δ. 193/1995 
και 65/1997. 

4. Του ν. 3316/2005 «Περί ανάθεσης και εκτέλεσης 
δημοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

5. Του άρθρου 17 του ν. 3205/2003 «Περί μισθολογικών 
ρυθμίσεων και λειτουργιών των υπαλλήλων του Δημο¬ 
σίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων κ.λπ.». 

6. Της Εγκυκλίου 2/91 (αριθμ. πρωτ. Δ16α/010/ΦΔ/9.1.1991) 
με την οποία κοινοποιήθηκε η απόφαση «Περί εξαίρεσης 
διοικητικών πράξεων ή εγγράφων από τον κανόνα των 
τριών υπογραφών». 

7. Της παρ. 5 του άρθρου 1 του ν. 2503/1997 (ΦΕΚ 107 
Α') με την οποία διατηρούνται από τον Υπουργό ΠΕ.ΧΩ. 
Δ.Ε. οι αρμοδιότητες σχετικά με τα έργα των Ειδικών 
Υπηρεσιών ΔημοσίωνΈργων (ΕΥΔΕ). 

8. Της υπ’ αριθμ. Δ17γ/08/45/Φ.2.2.1/13.3.2007 (ορθή επα¬ 
νάληψη 29.3.2007) (ΦΕΚ 447Β73-4.2007) απόφασης «Περί 
μεταβίβασης αρμοδιοτήτων Προϊσταμένης Αρχής στις 
συμβάσεις δημοσίων έργων αρμοδιότητας Υπουργείου 
Περιβάλλοντος, Χωροταξίας και ΔημοσίωνΈργων». 

9. Της υπ’ αριθμ. Δ17γ/07/45/ΦΝ 439.4/13.3.2007 (ΦΕΚ 
447Β73.4.2007) απόφασης «Περί αποφαινομένων και 
γνωμοδοτούντων οργάνων του Υπουργείου Περιβάλ¬ 
λοντος, Χωροταξίας και ΔημοσίωνΈργων και των επο- 
πτευομένων νομικών προσώπων, κατά την ανάθεση και 
εκτέλεση συμβάσεων μελετών και συναφών υπηρεσιών 
του ν. 3316/2005». 

Αφού λάβαμε υπόψη: 

1. Την Οδηγία 95/50/ΕΚ με την οποία καθιερώθηκαν 
ενιαίες διαδικασίες στο τομέα ελέγχου των Οδικών 
Μεταφορών επικίνδυνων εμπορευμάτων και το π.δ. 256 
(ΦΕΚ Α'209/11.10.1999) προσαρμογής της Ελληνικής Νο¬ 
μοθεσίας προς την παραπάνω Οδηγία. Σύμφωνα με την 
Οδηγία και το π.δ. επιβάλλεται να διενεργούνται από τα 
αρμόδια όργανα δειγματοληπτικοί έλεγχοι αυτοκινήτων 
μεταφοράς επικίνδυνων εμπορευμάτων, να καλύπτουν 
στο μέτρο του δυνατού, ένα εκτεταμένο μέρος του 
Οδικού δικτύου και να πραγματοποιούνται σε σημεία 
που δεν αποτελούν κίνδυνο για την ασφάλεια. 

2. Τη ΣΑΜ0713 στην οποία περιλαμβάνεται το ενάριθμο 
έργο 2006ΣΜ07130033, «Μελέτη διαμόρφωσης ειδικών 
χώρων και εξοπλισμού ελέγχου - στάθμευσης οχημάτων 
μεταφοράς επικινδύνων φορτίων στον αυτοκινητόδρομο 
Π.Α.Θ.Ε.» συνολικού προϋπολογισμού 310.000,00 €. 

3. Την υπ’ αριθμ. ΚΑ/ΦΜ000/ΠΡ1/οικ.1564/20.3.2007 από¬ 
φαση Υπουργού ΠΕΧΩΔΕ με την οποία εγκρίθηκαν για 
τη μελέτη «Μελέτη διαμόρφωσης ειδικών χώρων και εξο¬ 
πλισμού ελέγχου - στάθμευσης οχημάτων μεταφοράς 
επικινδύνων φορτίων στον αυτοκινητόδρομο Π.Α.Θ.Ε.» 
α) η διάθεση πίστωσης, β) η ανάθεση της μελέτης κατά 

την ανοικτή διαδικασία και γ) ορίσθηκε Προϊσταμένη 
Αρχή η ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ (Κεντρική 
Υπηρεσία) η οποία εντέλλεται να συντάξει, εγκρίνει 
και θεωρήσει τα σχετικά Τεύχη της Προκήρυξης της 
μελέτης και Διευθύνουσα Υπηρεσία για τη διαχείριση 
της υπόψη σύμβασης το Τμήμα Μελετών της Κεντρικής 
Υπηρεσίας της ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ. 

4. Την υπ’ αριθμ. ΚΑ/ΦΜ000/ΠΡ1/οικ.1564 /20.3.2007 
απόφαση της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ, με 
την οποία εγκρίθηκαν τα Τεύχη για την ανάθεση εκ¬ 
πόνησης της μελέτης «Μελέτη διαμόρφωσης ειδικών 
χώρων και εξοπλισμού ελέγχου - στάθμευσης οχημάτων 
μεταφοράς επικινδύνων φορτίων στον αυτοκινητόδρομο 
Π.Α.Θ.Ε.» 

5/Οτι ο διαγωνισμός έγινε στις 4.9.2007 και ώρα 10:00 
π.μ. και δεν προσήλθε ουδείς ενδιαφερόμενος για να 
υποβάλει φάκελο συμμετοχής για την μελέτη του θέμα¬ 
τος, όπως αναφέρεται και στο έγγραφο της Επιτροπής 
Διαγωνισμού για την υπόψη μελέτη. 

6. Την υπ’ αριθμ. ΚΑ/ΦΜΟΟΟ/ΠΡΙ/οικ. 10068/3.1.2008 
απόφαση Υπουργού ΠΕ.ΧΩ.Δ.Ε. με την οποία εγκρίθη- 
κε η ανάθεση με την διαδικασία της διαπραγμάτευσης 
χωρίς δημοσίευση, σύμφωνα με τις διατάξεις της πα¬ 
ραγράφου Ια του άρθρου 25 του π.δ. 60/2007 και της 
οδηγίας 2004/18/ΕΚ (άρθρο 31) καθώς και του άρθρου 
10 παράγραφος 2α ν. 3316/2005, της μελέτης: «Μελέτη 
Διαμόρφωσης Ειδικών Χώρων και Εξοπλισμού Ελέγχου 
- Στάθμευσης Οχημάτων Μεταφοράς Επικίνδυνων Φορ¬ 
τίων στον Αυτοκινητόδρομο Π.Α.Ο.Ε». 

7. Το υπ’ αριθμ. 539/31.8.2007, έγγραφο του ΤΕΕ για 
ορισμό εκπροσώπων που θα συμμετέχουν στην Επιτρο¬ 
πή Διαγωνισμού για την ανάθεση της υπόψη μελέτης, 
αποφασίζουμε: 

1. Συγκροτούμε Επιτροπή Διαγωνισμού για την ανάθε¬ 
ση της μελέτης «Μελέτη διαμόρφωσης ειδικών χώρων 
και εξοπλισμού ελέγχου - στάθμευσης οχημάτων με¬ 
ταφοράς επικινδύνων φορτίων στον αυτοκινητόδρομο 
Π.Α.Θ.Ε.», αποτελούμενη από τους: 

α. Μιχάλη Ρέρρα Πολιτικό Μηχανικό με Σύμβαση Αο¬ 
ρίστου Χρόνου, υπάλληλο της ΕΥΔΕ -ΑΥΤΟΚΙΝΗΤΟ¬ 
ΔΡΟΜΟΣ ΠΑΘΕ, ως Πρόεδρο με αναπληρωτή του την 
Τσαλίκη Νεραντζούλα, Αρχιτέκτονα Μηχανικό υπάλληλο 
της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ. 

β. Μποχάγιαρ Μαρία, Αρχιτέκτονα Μηχανικό με Α' 
βαθμό υπάλληλο της ΕΥΔΕ - ΑΥΤΟΚΙΝΗΤΟΔΡΟΜΟΣ 
ΠΑΘΕ, ως μέλος με αναπληρώτρια την Σαραντοπούλου 
Ελένη γεωλόγο με Σύμβαση Αορίστου Χρόνου υπάλληλο 
της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΟΕ. 

γ. Ελένη Τζιωρτζιώτη, Αγρονόμο, Τοπογράφο Μηχα¬ 
νικό εκπρόσωπο του ΤΕΕ, με αναπληρωτή τον Γόρδιο 
Ιωάννη, Πολιτικό Μηχανικό. 

Χρέη γραμματέα θα εκτελεί η Κανελλοπούλου Δέ¬ 
σποινα, διοικητικός με σύμβαση αορίστου χρόνου 
υπάλληλος της ΕΥΔΕ/ΑΥΤΟΚΙΝΗΤΟΔΡΟΜΟΣ ΠΑΘΕ, με 
αναπληρώτρια την Δούναβη Παρθενόπη, διοικητικό με 
σύμβαση Αορίστου Χρόνου υπάλληλο της ΕΥΔΕ/ ΑΥ¬ 
ΤΟΚΙΝΗΤΟΔΡΟΜΟΣ ΠΑΘΕ. 

2. Έργο της Επιτροπής είναι η ανάδειξη Αναδόχου 
Μελετητή για την εκπόνηση της μελέτης «Μελέτη δι¬ 
αμόρφωσης ειδικών χώρων και εξοπλισμού ελέγχου - 
στάθμευσης οχημάτων μεταφοράς επικινδύνων φορτίων 
στον αυτοκινητόδρομο Π.Α.Θ.Ε.» κατά την διαδικασία 
της διαπραγμάτευσης χωρίς δημοσίευση, σύμφωνα με 


τις διατάξεις της παραγράφου Ια του άρθρου 25 του π.δ. 
60/2007 και της οδηγίας 2004/18/ΕΚ (άρθρο 31) καθώς 
και του άρθρου 10 παράγραφος 2α ν. 3316/2005, της 
μελέτης: «Μελέτη Διαμόρφωσης Ειδικών Χώρων και Εξο¬ 
πλισμού Ελέγχου - Στάθμευσης Οχημάτων Μεταφοράς 
Επικίνδυνων Φορτίων στον Αυτοκινητόδρομο Π.Α.Θ.Ε». 

3. Η Επιτροπή Διαγωνισμού θα συνέλθει την 26.2.2008 
(ημερομηνία λήξης της προθεσμίας παραλαβής των 
προσφορών) και όλη η διαδικασία ανάθεσης της μελέ¬ 
της θα γίνει σύμφωνα με το ν. 3316/2005 και τις λοιπές 
κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2008 

Ο Γενικός Γραμματέας Δημοσίων Έργων 
ΔΗΜΟΣΘΕΝΗΣ ΚΑΤΣΙΓΙΑΝΝΗΣ 

-♦- 

ΥΠΟΥΡΓΕΙΟ 

ΕΘΝΙΚΗΣ ΠΑΙΔΕ ΙΑΣ ΚΑΙ Θ ΡΗΣΚΕΥΜΑΤΩΝ 

(3) 

Αριθμ. 3041 

Ανάκληση ορισμού υπευθύνων έργων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 6 του ν. 3027/2002 (ΦΕΚ 152 Α') περί 
«Ρύθμισης θεμάτων Οργανισμού Σχολικών Κτιρίων, ανώ¬ 
τατης εκπαίδευσης και άλλων διατάξεων», όπως τρο¬ 
ποποιήθηκε από τις διατάξεις της παραγράφου 12 του 
άρθρου 13 του ν. 3149/2003 (ΦΕΚ 141Α'). 

2. Της υπ’ αριθμ. 10756/2002 κοινής υπουργικής από¬ 
φασης (ΦΕΚ 1343Β') περί «Οργάνωσης της Ειδικής Υπη¬ 
ρεσίας Εφαρμογής Προγραμμάτων Κ.Π.Σ. του Υπ.Ε.Π.Ο.» 
όπως αυτή τροποποιήθηκε με τις υπ’ αριθμ. 1185/2003 
(ΦΕΚ 1600Β'), 1862/2005 (ΦΕΚ 763Β'), 3742/2005 (ΦΕΚ 
1027Β'), 7206/2005 (ΦΕΚ 1845Β'), 1682/2007 (ΦΕΚ 340Β') 
κοινές υπουργικές αποφάσεις, και ισχύει. 

3. Του ν. 2860/2000 (ΦΕΚ 251/14.11.2000) και ειδικότε¬ 
ρα το άρθρο 7 παράγραφος 8, σε συνδυασμό με τις 
διατάξεις του ν. 3614/2007 (ΦΕΚ 267 Α') που αφορά 
στη διαχείριση, έλεγχο, και εφαρμογή αναπτυξιακών 
παρεμβάσεων για τη διαχειριστική προγραμματική πε¬ 
ρίοδο 2007-2013. 

4. Του άρθρου 50 «Ειδικός Λογαριασμός στο Υπ.Ε.Π.Ο. 
για την αξιοποίηση κονδυλίων του Κ.Π.Σ.» του ν. 2413/1996 
(ΦΕΚ 124 Α') με τις οποίες αντικαταστάθηκαν οι διατά¬ 
ξεις του εδαφίου γ' της παραγράφου 10 του άρθρου 
2 του ν. 2233/1994 (ΦΕΚ 141 Α'), όπως συμπληρώθηκαν 
με τις διατάξεις της παραγράφου 2 του άρθρου 4 του 
ν. 2341/1995 και την παράγραφο 9 του άρθρου 1 του ν. 
2942/2001 (ΦΕΚ 202 Α'). 

5. Της παραγράφου 2 του άρθρου 11 του ν. 2640/1998 
(ΦΕΚ 206Α') «Δευτεροβάθμια Τεχνική - επαγγελματική 
εκπαίδευση και άλλες διατάξεις». 

6. Της υπ’ αριθμ. 845/2003 κοινής υπουργικής από¬ 
φασης (ΦΕΚ 1222Β) περί «Τροποποίησης και Αντικατά¬ 
στασης της απόφασης με αριθμό ΚΑ/1143/2000» όπως 
τροποποιήθηκε με την υπ’ αριθμ. 329/2005 (ΦΕΚ 210 

Β') που αφορούν στη σύσταση και τη λειτουργία του 
Ειδικού Λογαριασμού στο Υπ.Ε.Π.Θ. 

7. Της υπ’ αριθμ. 141/2004 υπουργικής απόφασης (ΦΕΚ 
269Β') «Εγκριση Οδηγού Χρηματοδότησης Ειδικού Λο¬ 
γαριασμού στο Υπ.Ε.Π.Θ.». 

8. Τις διατάξεις της υπ’ αριθμ. 113489/Η/11.10.2007 (ΦΕΚ 
438/Υ.Θ.Δ.Δ./12.10.2007) κοινής υπουργικής απόφασης 
περί Διορισμού του Δημητρίου Πλατή στη θέση του 
Γενικού Γραμματέα Υπ.Ε.Π.Θ. 

9. Την υπ’ αριθμ. 108009/ΣΤ5/2007 (ΦΕΚ 1950/Β/3.10.2007) 
υπουργική απόφαση «Μεταβιβάσεις δικαιώματος στο 
Γ ενικό Γ ραμματέα, στους Ειδικούς Γ ραμματείς και Δι¬ 
ευθυντές της ΚΥ του Υπ.Ε.Π.Θ.». 

10. Την απόσπαση νέων υπαλλήλων στην ΕΥΕ, σε αντι¬ 
κατάσταση αποχωρησάντων στελεχών και την ανάγκη 
ορισμού νέων υπευθύνων έργων και υποέργων με στόχο 
την εύρυθμη λειτουργία της Ειδικής Υπηρεσίας Εφαρ¬ 
μογής Προγραμμάτων ΚΠΣ του ΥπΕΠΘ. 

11. Ότι δεν προκύπτει καμία δαπάνη από την παρούσα, 
αποφασίζουμε: 

Α. Την ανάκληση ορισμού της Αθανασίας Θεοδωρίδου 
που με την υπ’ αριθμ. 963/15.9.2003 απόφαση του Γε¬ 
νικού Γραμματέα του Υπ.Ε.Π.Θ. ορίσθηκε ως υπεύθυνη 
του έργου 

1.«ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΥΠΟΛΟΓΙΣΤΙΚΟΥ 
ΚΑΙ ΕΙΔΙΚΟΥ ΕΞΟΠΛΙΣΜΟΥ ΣΤΙΣ ΜΟΝΑΔΕΣ ΕΙΔΙΚΗΣ 
ΑΓΩΓΗΣ». 

Κατά τα λοιπά ισχύουν όσα ορίζονται στην υπ’ αριθμ. 
963/15.9.2003 απόφαση του Γενικού Γραμματέα του 
Υπ.Ε.Π.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2008 

Ο Γ ενικός Γ ραμματέας 
ΔΗΜΗΤΡΗΣ ΠΛΑΤΗΣ 
-♦- 

ΥΠΟΥΡΓΕΙΟ 

ΜΕΤΑΦΟΡΩ Ν ΚΑΙ ΕΠΙ ΚΟΙΝΩΝΙΩΝ 

(4) 

Αριθμ. 11343/771 

Συγκρότηση ειδικής ομάδας εργασίας για τη μελέτη 
του βαθμού αξιοποίησης της Μηχανογραφικής Εφαρ¬ 
μογής των Δημοσίων ΚΤΕΟ και την επικαιροποίη- 
σή της. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν.δ. 638/1970 «Περί ιατρικής εξετάσεως των 
οδηγών αυτοκινήτων κ.λπ.», άρθρο 2 (όπως τροποποι¬ 
ήθηκε και συμπληρώθηκε με τους ν. 771/1978, 823/1978, 
1959/1991, 2366/1995, 2465/1997, 2671/1998, 2801/2000, 
2898/2001 και 3371/2005 και ισχύει σήμερα), 

β) Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις», 

γ) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του ν. 2578/1998, 
όπως τροποποιήθηκε με την παράγραφο 1 του άρθρου 
10 του ν. 2801/2000 και το άρθρο 48 του ν. 2963/2001, 


δ) Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών», όπως τροποποιήθηκε με τα 
π.δ. 100/2002, 59/2003 και 99/2005 και ισχύει σήμερα, 
ε) Της παραγράφου 1 του άρθρου 38 του ν. 2963/2001 
«Οργάνωση και λειτουργία των δημόσιων επιβατικών με¬ 
ταφορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις», 
στ) Του άρθρου 17 του ν. 3205/23.12.2003 «Μισθολογι- 
κές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ. και Ο.ΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» και 

2. Την υπ’ αριθμ. 2/54376/Α0024/24.7.2000 κοινή υπουρ¬ 
γική απόφαση των Υπουργών Οικονομικών και Μεταφο¬ 
ρών και Επικοινωνιών «Διατήρηση του εκτός προϋπολο¬ 
γισμού ειδικού λογαριασμού αριθμ. 541077-03 με τίτλο 
«Εξετάσεις Ιατρικές Οδηγών (ΕΞ. Ι.Ο.)». 

3. Την ανάγκη συγκρότησης ειδικής ομάδας εργασίας, 
με έργο: 

α) Τη σύνταξη μελέτης για την επικαιροποίηση της 
μηχανογραφικής εφαρμογής που αναπτύχθηκε για 
τον περιοδικό τεχνικό έλεγχο και την ΚΕΚ στα πλαί¬ 
σια της σύμβασης 2985/2000 της Γενικής Γραμματείας 
του Υπουργείου Ανάπτυξης με την εταιρεία «8Υ3\Λ/ΑΒΕ 
Α.Ε.» 

β) Την καταγραφή του βαθμού αξιοποίησης της 
προαναφερόμενης εφαρμογής από τις Νομαρχιακές 
Υπηρεσίες ΚΤΕΟ και Μεταφορών και Επικοινωνιών, με 
υποβολή πρότασης για την πλήρη αξιοποίησή της, απο¬ 
φασίζουμε: 

1. Συγκροτούμε ειδική ομάδα εργασίας, αποτελούμενη 
από τους παρακάτω: 

α) Ιωάννη Λαζαρίδη, ως συντονιστή, υπάλληλο του 

Υπ.Μ.Ε. 

β) Ιωάννη Γρημανέλη, υπάλληλο του Υπ.Μ.Ε. 
γ) Σταματία Κωνσταντοπούλου, υπάλληλο του 
Υπ.Μ.Ε. 

δ) Τασιολάμπρο Γεώργιο, υπάλληλο του Υπ.Μ.Ε. 
ε) Παναγιώτη Τσελίκα, υπάλληλο του Υπ.Μ.Ε. 
στ) Κωνσταντίνο Τζαμαλούκα, υπάλληλο του Ε.Μ.Π. 
Γ ραμματέας της επιτροπής ορίζεται ο Ανδρέας Στα- 
μούλης, υπάλληλος του Υπ.Μ.Ε. 

2. Έργο της παραπάνω ομάδας είναι: 

α) Η καταγραφή του βαθμού αξιοποίησης της προανα¬ 
φερόμενης εφαρμογής από τις Νομαρχιακές Υπηρεσίες 
ΚΤΕΟ και Μεταφορών και Επικοινωνιών, με υποβολή 
πρότασης για την πλήρη αξιοποίησή της μετά από τις 
σχετικές παρατηρήσεις - προτάσεις των Υπηρεσιών 
αυτών. 

β) Η υποβολή συνολικής αιτιολογημένης πρότασης 
επικαιροποίησης της μηχανογραφικής εφαρμογής που 
αναπτύχθηκε για τον περιοδικό τεχνικό έλεγχο και 
του συστήματος της Κ.Ε.Κ. στα πλαίσια της σύμβασης 
2985/2000 της Γενικής Γραμματείας του Υπουργείου 
Ανάπτυξης με την εταιρεία «5Υ3\Λ/ΑΒΕ Α.Ε.» και αφορά 
το σύνολο της (ΗαΓάνναΓθ/δγεΙοπι 5ο11\λ/3γθ), ώστε να 
καταστεί συμβατή με την τεχνολογία του έτους 2008. 

3. Το έργο της ομάδας εργασίας θα αρχίσει την ημε¬ 
ρομηνία δημοσίευσης της παρούσας απόφασης στην 
Εφημερίδα της Κυβερνήσεως και θα περατωθεί το αρ¬ 
γότερο σε χρονικό διάστημα έξι (6) μηνών. 

4. Το έργο της παραπάνω ομάδας εργασίας θα πα¬ 
ρέχεται εκτός του κανονικού ωραρίου εργασίας των 
δημοσίων υπαλλήλων - μελών της ομάδας εργασίας. 

5. Η αμοιβή των μελών της παραπάνω ομάδας εργα¬ 
σίας και του γραμματέα θα καθορισθεί με κοινή από¬ 
φαση του Γενικού Γραμματέα Δημοσιονομικής Πολιτι¬ 
κής του Υπουργείου Οικονομίας και Οικονομικών και 
του Γενικού Γραμματέα του Υπουργείου Μεταφορών 
και Επικοινωνιών και θα βαρύνει τις πιστώσεις του προ¬ 
ϋπολογισμού εξόδων του ειδικού λογαριασμού αριθμ. 
541077-03 (που τηρεί το Υπ. Μ. και Ε. στην Ε.Τ.Ε.). 


Η παραπάνω αποζημίωση θα καταβληθεί στα μέλη 
της ομάδας εργασίας, μετά την περάτωση του έργου 
της, η οποία θα πιστοποιηθεί με βεβαίωση της Γενικής 
Διευθύντριας Μεταφορών του Υπουργείου Μεταφορών 
και Επικοινωνιών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Παπάγου, 22 Φεβρουάριου 2008 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΙΔΑΚΗΣ 

